เรื่องร้องเรียน (เสียงรบกวน,คลอง,ร้องเรียน) วันที่ 2023-09-28 03:31:03 — แขวงบ้านพานถม เขตพระนคร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039383

ขอให้แก้ไขปัญหาเสียงดังรบกวนจากการประกอบกิจการร้านซ่อมรถยนต์ บริเวณ ร้านซ่อมรถยนต์ (ไม่ระบุชื่อ) หมู่บ้านเอื้ออาทรบึงกุ่ม ซอยเสรีไทย41 อาคาร 84 แขวงคลองกุ่ม เขตบึงกุ่ม กรุงเทพมหานคร จุดสังเกตร้านดังกล่าวร้านอยู่ใกล้ลานจอดรถจักรยานยนต์ เป็นพื้นที่ส่วนกลางแต่กลับใช้พื้นที่ทำการเปิดสถานที่ซ่อมรถฯ โดยให้ลูกค้าจอดรถพื้นที่ส่วนกลาง เนื่องจากการประกอบกิจการดังกล่าว ส่งผลกระทบต่อบุคคลอื่นที่อาศัยในหมู่บ้าน เพราะมีเสียงดังรบกวนจากการซ่อมรถ เช่น เสียงเคาะ ตอก และสว่าน ฯลฯ และกลิ่นเหม็นรบกวนจากน้ำมันเครื่อง น้ำมันคอมแอร์รถยนต์ และกลิ่นสารเคมีต่างๆฟุ้งกระจายไปทั่วบริเวณ อีกทั้งมีคราบน้ำมันเลอะบนท้องถนน โดยร้านฯเปิดให้บริการ เวลาประมาณ 08.00-19.00 น. เป็นประจำทุกวัน ดังนั้นจึงทำให้ได้รับความเดือดร้อนเป็นอย่างมาก เบื้องต้นเคยแจ้งเรื่องไปยังศูนย์รับแจ้งทุกข์กรุงเทพมหานคร หมายเลขสายด่วน 1555 และแอปพลิเคชัน Fondue แต่ยังคงเปิดทำร้านฯและประสบปัญหาอยู่เช่นเดิม ดังนั้นจึงประสงค์ให้หน่วยงานที่เกี่ยวข้องดำเนินการแก้ไขปัญหาเสียงดังรบกวนจากการประกอบกิจการร้านซ่อมรถยนต์ เพื่อบรรเทาความเดือดร้อนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata